**LES MIGRACIONS (1/2)**

|  |  |  |
| --- | --- | --- |
| **LES MIGRACIONS AVUI** | **L’ERA DE LES MIGRACIONS** | • Al món globalitzat actual, els **corrents migratoris** afecten la **major** **part dels països**, ja sigui com a emissors o com a receptors de població. |
| **CLASSIFICACIÓ DELS EMIGRANTS** | • Per la seva **formació** | – **Qualificats** (amb estudis)– **Sense formació** |
| • Per la seva **situació laboral o política** | – **Legalitzats** (amb residència autoritzada)– **Refugiats** (que fugen de les guerres o de la intolerància) – **Indocumentats** o **sense papers** (sense permisos legals per emigrar) |
| • Per l'**àmbit de desplaçament** | – **Nacionals** (dins del mateix país)– **Internacionals** (entre estats) |
| **CAUSES DE LES MIGRACIONS** | – **Factors d’expulsió**: per **motius econòmics** (la majoria), **polítics**, **socioculturals** o per catàstrofes **mediambientals**.– **Factors d’atracció**: **feina abundant**, **nivell de vida elevat**... |
| **RUTES DE LES MIGRACIONS** | **MIGRACIONS ENTRE SUD I NORD** | •Les **diferències econòmiques** han provocat **fluxos de migració** des **de les àrees de pobresa** (sud) **cap a les de benestar econòmic** (nord).• **Inicialment**, els **països desenvolupats permetien i organitzaven aquesta immigració** (era mà d’obra barata, poc conflictiva i feia les feines menys qualificades).• **Actualment**, la immigració és tan gran que ha calgut establir **quotes** **d’entrada, restriccions i controls d’immigració**. |
| **MIGRACIONS ENTRE EST I OEST** | • La **caiguda del sistema comunista** a l’Europa de l’Est i a l’antiga URSS va provocar una **crisi econòmica i social** greu en aquests països, que va generar una for**ta emigració cap als països del centre i oest d’Europa**.• L’entrada de molts països de l’Europa de l’est a la Unió Europea ha permès regularitzar, en part, aquests desplaçaments. |
| **MIGRACIONS ENTRE PAÏSOS DESENVOLUPATS** | •Fetes per **persones amb un nivell econòmic i professional alt**, que es desplacen per **canviar de feina** o pel **trasllat de l’empresa** on treballen.  |
| **PRINCIPALS RUTES MIGRATÒRIES** | – Principals **emissors d'emigrants**: la Xina, els països del sud i del sud-est asiàtic, de l'Amèrica Central i del Sud, del Magrib i de la resta d'Àfrica.– Principals **receptors d'immigrants** són l'Europa occidental, Amèrica del Nord, el Japó, Austràlia i els països rics del golf Pèrsic. |
| **EFECTES DE LES MIGRACIONS** | **EFECTES EN L’ECONOMIA I EN LA SOCIETAT** |  • **Conseqüències econòmiques**:– **Font d’ingressos** per als països d’origen, perquè una part dels dels estalvis dels treballadors immigrants es transfereixen.–  **Mà d’obra jove i disposada** a fer feines diverses → **revitalització del mercat laboral intern**, **augment del consum** i **recaptació d'impostos**. |
| • **Conseqüències socials**: – **Alta qualificació professional** de molts dels immigrants → **beneficis** **per als països receptors**.–  **Modificació de les pautes demogràfiques**: els immigrants provoquen un **augment de la taxa de natalitat**. |
| • **Conseqüències culturals**:– **Diversitat cultural**, que beneficia el conjunt de la societat. |
| **EFECTES DE LA GLOBALITZACIÓ** | • Emigració tradicional **des de les antigues colònies fins als països colonitzadors**, repetida actualment.• Les **xarxes d’emigració**, legals o no, s’aprofiten de la globalització i de l’ocupació precària, es diversifiquen i es dirigeixen des dels països pobres als països rics. |
| **MIGRACIONS IL·LEGALS DE MÀ D’OBRA** | • Sempre han existit uns **fluxos no reconeguts legalment**.• Però des de 1990, el **reclutament il·legal de mà d’obra** ha registrat un creixement molt notable → gran negoci per a les **xarxes de traficants de persones**. |

**LES MIGRACIONS (2/2)**

|  |  |  |
| --- | --- | --- |
| **MIGRACIONS A ESPANYA** | **ESPANYA: UN PAÍS D’EMIGRANTS EN EL PASSAT** | • Espanya va ser un **país d’emigrants a partir de la segona meitat del segle XIX** (causes: buscar treball i millorar les condicions de vida). • Principals **destinacions**:– **Emigració a l’Amèrica Llatina**: fou massiva i va continuar durant les primeres dècades del segle XX. Destinació a l'Argentina, Cuba, Mèxic, Veneçuela... – **Emigració a Europa**: des dels anys 60 i fins als 70 del segle XX, es va dirigir cap als països europeus industrialitzats. Destinació sobretot a Alemanya, Suïssa i França. |
| **MIGRACIONS INTERIORS** | • A **Espanya**, les **migracions del camp a la ciutat** (**èxode rural**) van començar al segle XIX amb l’emigració cap a Catalunya i el País Basc.• No va adquirir gaire intensitat fins a **mitjan segle XX**, quan el creixement industrial va començar a ser notable a Espanya.• Llavors es va desencadenar un **procés d’emigració massiva del camp cap a les ciutats industrials**. La intensitat d’aquests fluxos migratoris es va mantenir **fins a la crisi econòmica de 1973**.• **Focus migratoris**: el seu **origen** eren les zones rurals d'Andalusia, Extremadura, Galícia i part de Castella, i anava cap a Barcelona, Madrid, València i el País Basc.• **Efectes**: **creixement incontrolat de moltes ciutats** i creació de **barris marginals** amb greus problemes de pobresa i de segregació social. |
| **IMMIGRACIÓ ESTRANGERA A ESPANYA I A CATALUNYA** | **IMMIGRACIÓ A LA SOCIETAT ACTUAL** | • Espanya ha esdevingut un país **receptor d'emigrants**. Aquesta immigració comprèn bàsicament:– **Homes, dones i nens d’Àfrica, de l’Amèrica Llatina i de l’est d’Europa**, que busquen feina i unes condicions de vida més dignes que les que han deixat als països d’origen.– **Jubilats de l’Europa del nord**, que s’instal·len definitivament a Espanya, en especial a les costes del Mediterrani, buscant un bon clima.– **Treballadors amb un nivell salarial o professional elevat de la resta de la Unió Europea**, que viuen de forma temporal a Espanya per motius laborals o perquè aquí troben una millor qualitat de vida. |
| **CONSEQÜÈN-CIES DE LA IMMIGRACIÓ** | • El **saldo migratori**actual és **positiu** per a l'economia i la millora del nivell de vida d'Espanya.• La **immigració a Catalunya i a Espanya** té **conseqüències diverses**: – **Creixement de la població**: les dones immigrants tenen una taxa de fecunditat molt més elevada que la de les dones espanyoles.– **Ocupació en treballs poc remunerats**:  els immigrants fan feines poc retribuïdes; la majoria treballa al sector serveis.– **Contribució al pagament de les pensions** dels treballadors jubilats: els immigrants amb permís de treball cotitzen a la Seguretat Social i paguen els seus impostos.– **Dificultats d’integració**, per l’arribada de molts immigrants. |
| **IMMIGRACIÓ A CATALUNYA** | • A Catalunya, el **baix creixement de la població** es veu **compensat per la immigració**, que ja supera el milió de persones.• La bona situació de l’economia catalana ha contribuït a l’arribada d’immigrants.• Aquests immigrants no competeixen amb la població autòctona per un mateix lloc de treball.• Entre els immigrants hi predominen els **marroquins**, els **equatorians** i els **romanesos**. L'oferta de treballs fa que es concentrin més en algunes comarques (l'Alt Empordà, la Segarra...). |